CELEX: 32012R1063
Language: bg
Date: 2012-11-13 00:00:00
Title: Регламент (ЕС) № 1063/2012 на Комисията от 13 ноември 2012 година за изменение на Регламент (ЕС) № 142/2011 на Комисията за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива  текст от значение за ЕИП

14.11.2012   
            
            
               BG
            
            
               Официален вестник на Европейския съюз
            
            
               L 314/5
            
         РЕГЛАМЕНТ (ЕС) № 1063/2012 НА КОМИСИЯТА
   от 13 ноември 2012 година
   за изменение на Регламент (ЕС) № 142/2011 на Комисията за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (1), и по-специално член 21, параграф 6, буква г) и член 40, букви б), г) и е) от него,
   като има предвид, че:
   
               (1)
            
            
               С Регламент (ЕО) № 1069/2009 се установяват правилата по отношение на страничните животински продукти и производните продукти във връзка с опазването на общественото здраве и здравето на животните, за да се предотвратят и сведат до минимум рисковете за общественото здраве и здравето на животните, произтичащи от тези продукти. Вълната и космите, получени от животни, които не са показали признаци на болест, която може да се предава чрез този продукт на хората или животните, следва да бъдат обявени за материали от категория 3 по смисъла на член 10, букви з) и н) от посочения регламент.
            
         
               (2)
            
            
               С Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (2) се установяват, наред с останалото, правилата за прилагане относно пускането на пазара на вълна и косми.
            
         
               (3)
            
            
               Суха необработена вълна и сухи необработени косми, които са надеждно опаковани, не представляват риск от разпространение на болести, при условие че са изпратени директно до предприятие, което произвежда производни продукти за употреба извън хранителната верига на животните, или до предприятие, което извършва междинни операции, при условия, при които се предотвратява разпространението на патогенни агенти. Поради това държавите членки следва да разполагат с възможността да освободят операторите, които транспортират този вид необработена вълна и необработени косми директно до споменатите по-горе предприятия, от задължението за уведомяване, предвидено в член 23, параграф 1, буква a) от Регламент (ЕО) № 1069/2009. Поради това член 20, параграф 4 от Регламент (ЕС) № 142/2011 следва да бъде съответно изменен.
            
         
               (4)
            
            
               В приложение XIII, глава VII, точка Б към Регламент (ЕС) № 142/2011 се определя крайната точка за вълната и космите.
            
         
               (5)
            
            
               В член 8.5.35 от Здравния кодекс за сухоземните животни на Световната организация за здравеопазване на животните (OIE) (3) се съдържа списък с процедури за инактивиране на вируса на болестта шап във вълна и косми на преживни животни за промишлена употреба.
            
         
               (6)
            
            
               Поради това използваните понастоящем методи за обработка за пускането на пазара в рамките на ЕС, както и за вноса от трети държави на вълната и космите, описани в член 25, параграф 2 от Регламент (ЕС) № 142/2011, следва да бъдат допълнени от международно признати процедури за инактивиране на вируса на болестта шап във вълна и косми на преживни животни за промишлена употреба.
            
         
               (7)
            
            
               При все това държавите членки могат да разрешат който и да е друг метод, който гарантира, че след обработката на вълната и космите не остават неприемливи рискове, в това число метод за фабрично пране, различен от стандартите на OIE.
            
         
               (8)
            
            
               Предназначените за текстилната промишленост необработени вълна и косми на преживни животни не представляват неприемлив риск за здравето на животните, при условие че са произведени от преживни животни, отглеждани в държавите или регионите, изброени в част 1 на приложение II към Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (4), и от които е разрешен вносът в Съюза на прясно месо от преживни животни, за което не се изискват посочените в регламента допълнителни гаранции A и F.
            
         
               (9)
            
            
               Освен това третата държава или регион от нея, от които произхождат вълната и космите, следва да са свободни от шап, а в случай на вълна и косми от овце и кози — да са свободни от шарка по овцете и козите, в съответствие с основните общи критерии, изброени в приложение II към Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (5).
            
         
               (10)
            
            
               За да може операторите да разполагат с достатъчно голям избор от методи и процедури за понижаване на рисковете, които възникват при търговията и вноса на вълна и косми, следва да се определят допълнителни изисквания за пускането на пазара на вълна и косми, внесени от трети държави без ограничения в съответствие с Регламент (ЕС) № 142/2011. Поради това член 25, параграф 2 от Регламент (ЕС) № 142/2011 следва да бъде съответно изменен.
            
         
               (11)
            
            
               От съображения за яснота правилата за внос на необработени вълна и косми, определени в приложение XIV, глава II, раздел 1, таблица 2, ред 8 към Регламент (ЕС) № 142/2011, следва да бъдат съответно изменени.
            
         
               (12)
            
            
               Животните от рода на свинете са възприемчиви към предаването на болести, различни от шап, по-специално към африканска чума по свинете, което налага специална обработка на вълната и космите, произведени от животни от рода на свинете. Следователно пускането на пазара, а съответно и вносът от трети държави, на вълна и косми от животни от рода на свинете следва да бъдат подчинени на същите условия като определените за свинската четина. Поради това приложение XIII, глава VII, буква А, точка 2 към Регламент (ЕС) № 142/2011 следва да бъде съответно изменена.
            
         
               (13)
            
            
               Операторите в държавите членки следва също да имат достъп до допълнителните методи за обработка на вълна и косми, произведени от животни, различни от тези от рода на свинете, и изпратени директно до предприятие, което произвежда производни продукти от вълна и косми за текстилната промишленост. Поради това приложение XIII, глава VII, буква Б към Регламент (ЕС) № 142/2011 следва да бъде съответно допълнена.
            
         
               (14)
            
            
               Вносът в Съюза на необработени вълна и косми от определени трети държави или региони от тях следва да бъде разрешен, при условие че отговарят на необходимите изисквания и са придружени от декларация от вносителя, изготвена в съответствие с образеца, предвиден в приложение IV към настоящия регламент. Посочената декларация трябва да бъде представена в един от одобрените гранични инспекционни пунктове на Съюза, изброени в приложение I към Решение 2009/821/ЕО на Комисията от 28 септември 2009 г. относно съставяне на списък на граничните инспекционни пунктове, определяне на някои правила относно инспекциите, извършвани от ветеринарните експерти на Комисията, и определяне на ветеринарните единици в TRACES (6), където вълната и космите следва да бъдат подложени, чрез дерогация от член 4, параграф 4 от Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (7), на документалните проверки, предвидени в член 4, параграф 3 от посочената директива.
            
         
               (15)
            
            
               Регламент (ЕС) № 142/2011 следва да бъде съответно изменен.
            
         
               (16)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 142/2011 се изменя, както следва:
   
               (1)
            
            
               Член 20, параграф 4 се заменя със следното:
               „4.   Компетентният орган може да освободи от задължението за уведомяване, посочено в член 23, параграф 1, буква а) от Регламент (ЕО) № 1069/2009, следните оператори:
               
                           а)
                        
                        
                           оператори, боравещи със или произвеждащи ловни трофеи или други препарати, посочени в глава VI от приложение XIII към настоящия регламент, за частни или нетърговски цели;
                        
                     
                           б)
                        
                        
                           оператори, боравещи със или извършващи унищожаване на проби за научноизследователски и диагностични цели, използвани в образованието;
                        
                     
                           в)
                        
                        
                           оператори, транспортиращи суха необработена вълна и сухи необработени косми, при условие че вълната и космите са надеждно опаковани и се изпращат директно до предприятие, което произвежда производни продукти за употреба извън хранителната верига на животните, или до предприятие, което извършва междинни операции, при условия, при които се предотвратява разпространението на патогенни агенти.“
                        
                     
         
               (2)
            
            
               Член 25, параграф 2 се заменя със следното:
               „2.   Вносът в Съюза и транзитното преминаване през него на следните продукти не подлежи на ветеринарно-санитарни условия:
               
                           а)
                        
                        
                           фабрично изпрани вълна и косми и вълна и косми, обработени чрез друг метод, който гарантира отсъствието на неприемливи рискове;
                        
                     
                           б)
                        
                        
                           кожухарски кожи, сушени при температура на околната среда 18 °C за период от най-малко два дни при влажност 55 %;
                        
                     
                           в)
                        
                        
                           вълна и косми, произведени от животни, различни от тези от рода на свинете, и обработени чрез метода на фабричното пране, изразяващ се в потопяване на вълната и космите в поредица от бани с вода, сапун и натриев хидроксид или калиев хидроксид;
                        
                     
                           г)
                        
                        
                           вълна и косми, произведени от животни, различни от тези от рода на свинете, които се изпращат директно до предприятие, което произвежда производни продукти от вълна и косми за текстилната промишленост, и са обработени чрез поне един от следните методи:
                           
                                       —
                                    
                                    
                                       химическа депилация с помощта на гасена вар или натриев сулфид,
                                    
                                 
                                       —
                                    
                                    
                                       фумигация с формалдехид в херметично затворено помещение в продължение на най-малко 24 часа,
                                    
                                 
                                       —
                                    
                                    
                                       промишлено измиване, изразяващо се в потопяване на вълната и космите в разтворим във вода детергент при поддържане на температура 60–70 °C,
                                    
                                 
                                       —
                                    
                                    
                                       съхраняване, което може да включва и времетраенето на пътуването, при 37 °C в продължение на 8 дни, при 18 °C в продължение на 28 дни или при 4 °C в продължение на 120 дни;
                                    
                                 
                     
                           д)
                        
                        
                           вълна и косми, които са сухи и надеждно опаковани, произведени са от животни, различни от тези от рода на свинете, и са предназначени за изпращане до предприятие, което произвежда производни продукти от вълна и косми за текстилната промишленост, като същевременно отговарят на всяко едно от следните изисквания:
                           
                                       i)
                                    
                                    
                                       били са произведени най-малко 21 дена преди датата на влизане в Съюза и държани в трета държава или регион от нея, които са
                                       
                                                   —
                                                
                                                
                                                   включени в списъка в част 1 от приложение II към Регламент (ЕС) № 206/2010 и от които е разрешен вносът в Съюза на прясно месо от преживни животни, за което не се изискват посочените в регламента допълнителни гаранции A и F,
                                                
                                             
                                                   —
                                                
                                                
                                                   свободни от шап, а в случай на вълна и косми от овце и кози — свободни от шарка по овцете и козите, в съответствие с основните общи критерии, изброени в приложение II към Директива 2004/68/ЕО;
                                                
                                             
                                 
                                       ii)
                                    
                                    
                                       придружават се от декларация от вносителя, изготвена в съответствие с глава 21 от приложение XV;
                                    
                                 
                                       iii)
                                    
                                    
                                       били са представени от оператора в един от одобрените гранични инспекционни пунктове на Съюза, изброени в приложение I към Решение 2009/821/ЕО, където са преминали със задоволителен резултат документалната проверка, извършена в съответствие с член 4, параграф 3 от Директива 97/78/ЕО.“
                                    
                                 
                     
         
               (3)
            
            
               Точки 31 и 32 в приложение I се заменят с текста на приложение I към настоящия регламент.
            
         
               (4)
            
            
               Буква A, точка 2 и буква Б в глава VII от приложение XIII се изменят в съответствие с текста в приложение II към настоящия регламент.
            
         
               (5)
            
            
               В приложение XIV, глава II, раздел 1, таблица 2, ред 8 се заменя с текста в приложение III към настоящия регламент.
            
         
               (6)
            
            
               Текстът в приложение IV към настоящия регламент се добавя към приложение XV.
            
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 ноември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 300, 14.11.2009 г., стр. 1.
   
      (2)  ОВ L 54, 26.2.2011 г., стр. 1.
   
      (3)  http://www.oie.int/index.php?id=169&L=0&htmfile=chapitre_1.8.5.htm
   
      (4)  ОВ L 73, 20.3.2010 г., стр. 1.
   
      (5)  ОВ L 226, 25.6.2004 г., стр. 128.
   
      (6)  ОВ L 296, 12.11.2009 г., стр. 1.
   
      (7)  ОВ L 24, 30.1.1998 г., стр. 9.
   
      ПРИЛОЖЕНИЕ I
      Точки 31 и 32 в приложение I към Регламент (ЕС) № 142/2011 се заменят със следното:
      
                  „31.
               
               
                  „необработена вълна“ означава вълна, различна от вълна, която:
                  
                              а)
                           
                           
                              е преминала през фабрично пране;
                           
                        
                              б)
                           
                           
                              е получена при дъбене;
                           
                        
                              в)
                           
                           
                              е обработена чрез друг метод, който гарантира отсъствието на неприемливи рискове;
                           
                        
                              г)
                           
                           
                              е произведена от животни, различни от тези от рода на свинете, и е била обработена чрез метода на фабричното пране, изразяващ се в потопяване на вълната в поредица от бани с вода, сапун и натриев хидроксид или калиев хидроксид; или
                           
                        
                              д)
                           
                           
                              е произведена от животни, различни от тези от рода на свинете, предназначена е за изпращане директно до предприятие, което произвежда производни продукти от вълна за текстилната промишленост, и е преминала през поне един от следните методи на обработка:
                              
                                          i)
                                       
                                       
                                          химическа депилация с помощта на гасена вар или натриев сулфид;
                                       
                                    
                                          ii)
                                       
                                       
                                          фумигация с формалдехид в херметично затворено помещение в продължение на най-малко 24 часа;
                                       
                                    
                                          iii)
                                       
                                       
                                          промишлено измиване, изразяващо се в потопяване на вълната в разтворим във вода детергент при поддържане на температура 60–70 °C,
                                       
                                    
                                          iv)
                                       
                                       
                                          съхраняване, което може да включва и времетраенето на пътуването, при 37 °C в продължение на 8 дни, при 18 °C в продължение на 28 дни или при 4 °C в продължение на 120 дни;
                                       
                                    
                        
            
                  32.
               
               
                  „необработени косми“ означава косми, различни от косми, които:
                  
                              а)
                           
                           
                              са преминали през фабрично пране;
                           
                        
                              б)
                           
                           
                              са получени при дъбене;
                           
                        
                              в)
                           
                           
                              са обработени чрез друг метод, който гарантира отсъствието на неприемливи рискове;
                           
                        
                              г)
                           
                           
                              са произведени от животни, различни от тези от рода на свинете, и са били обработени чрез метода на фабричното пране, изразяващ се в потопяване на космите в поредица от бани с вода, сапун и натриев хидроксид или калиев хидроксид; или
                           
                        
                              д)
                           
                           
                              са произведени от животни, различни от тези от рода на свинете, предназначени са за изпращане директно до предприятие, което произвежда производни продукти от косми за текстилната промишленост, и са преминали през поне един от следните методи на обработка:
                              
                                          i)
                                       
                                       
                                          химическа депилация с помощта на гасена вар или натриев сулфид;
                                       
                                    
                                          ii)
                                       
                                       
                                          фумигация с формалдехид в херметично затворено помещение в продължение на най-малко 24 часа;
                                       
                                    
                                          iii)
                                       
                                       
                                          промишлено измиване, изразяващо се в потопяване на космите в разтворим във вода детергент при поддържане на температура 60–70 °C,
                                       
                                    
                                          iv)
                                       
                                       
                                          съхраняване, което може да включва и времетраенето на пътуването, при 37 °C в продължение на 8 дни, при 18 °C в продължение на 28 дни или при 4 °C в продължение на 120 дни;“
                                       
                                    
                        
            
   
      ПРИЛОЖЕНИЕ II
      Глава VII от приложение XIII към Регламент (ЕС) № 142/2011 се изменя, както следва:
      
                  (1)
               
               
                  Уводното изречение на буква А, точка 2 се заменя със следното:
                  
                              „2.
                           
                           
                              Движенията на свинска четина и на вълна и косми от животни от рода на свинете от райони, в които африканската чума по свинете е ендемична, са забранени, освен ако свинската четина, вълната и космите от животни от рода на свинете са:“
                           
                        
            
                  (2)
               
               
                  Към буква Б се добавя следната точка:
                  „Вълна и косми, произведени от животни, различни от тези от рода на свинете, могат да бъдат пуснати на пазара без ограничения в съответствие с настоящия регламент, при условие че:
                  
                              а)
                           
                           
                              са преминали през фабрично пране, изразяващо се в потопяване на вълната и космите в поредица от бани с вода, сапун и натриев хидроксид или калиев хидроксид; или
                           
                        
                              б)
                           
                           
                              се изпращат директно до предприятие, което произвежда производни продукти от вълна или косми за текстилната промишленост, и са преминали през поне един от следните методи на обработка:
                              
                                          i)
                                       
                                       
                                          химическа депилация с помощта на гасена вар или натриев сулфид;
                                       
                                    
                                          ii)
                                       
                                       
                                          фумигация с формалдехид в херметично затворено помещение в продължение на най-малко 24 часа;
                                       
                                    
                                          iii)
                                       
                                       
                                          промишлено измиване, изразяващо се в потопяване на вълната и космите в разтворим във вода детергент при поддържане на температура 60–70 °C;
                                       
                                    
                                          iv)
                                       
                                       
                                          съхраняване, което може да включва и времетраенето на пътуването, при 37 °C в продължение на 8 дни, при 18 °C в продължение на 28 дни или при 4 °C в продължение на 120 дни.“
                                       
                                    
                        
            
   
      ПРИЛОЖЕНИЕ III
      В приложение XIV, глава II, раздел 1 към Регламент (ЕС) № 142/2011 в таблица 2, ред 8 се заменя със следното:
      
         
                     „8
                  
                  
                     Необработени вълна и косми, произведени от животни, различни от тези от рода на свинете
                  
                  
                     Материали от категория 3, посочени в член 10, букви з) и н).
                  
                  
                     
                                 (1)
                              
                              
                                 Сухата необработена вълна и сухите необработени косми трябва да са
                                 
                                             a)
                                          
                                          
                                             надеждно опаковани; и
                                          
                                       
                                             б)
                                          
                                          
                                             изпратени директно до предприятие, което произвежда производни продукти за употреба извън хранителната верига на животните, или до предприятие, което извършва междинни операции, при условия, при които се предотвратява разпространението на патогенни агенти.
                                          
                                       
                           
                  
                     
                                 (1)
                              
                              
                                 Всяка трета държава.
                              
                           
                  
                     
                                 (1)
                              
                              
                                 За вноса на необработени вълна и косми не се изисква здравен сертификат.
                              
                           
               
                     
                                 (2)
                              
                              
                                 Под вълна и косми се разбират вълната и космите, определени в член 25, параграф 2, буква д).
                              
                           
                  
                     
                                 (2)
                              
                              
                                 Трета държава или регион от нея
                                 
                                             a)
                                          
                                          
                                             включени в списъка в част 1 от приложение II към Регламент (ЕС) № 206/2010 и от които е разрешен вносът в Съюза на прясно месо от преживни животни, за което не се изискват посочените в регламента допълнителни гаранции A и F; и
                                          
                                       
                                             б)
                                          
                                          
                                             свободни от шап, а в случай на вълна и косми от овце и кози — свободни от шарка по овцете и козите, в съответствие с приложение II към Директива 2004/68/ЕО на Съвета.
                                          
                                       
                           
                  
                     
                                 (2)
                              
                              
                                 Изисква се декларация от вносителя, изготвена в съответствие с глава 21 от приложение ХV.“
                              
                           
               
   
   
      ПРИЛОЖЕНИЕ IV
      В приложение ХV към Регламент (ЕС) № 142/2011 се добавя следната глава 21:
      
         „ГЛАВА 21
         
            Образец на декларация
         
         
            Декларация от вносителя на необработени вълна и косми, посочени в член 25, параграф 2, буква д), за внос в Европейския съюз